**מרצדס-בנץ SLS AMG** היא מכונית ספורט גראן טוריסמו יוקרתית אשר יוצרה על ידי חברת מרצדס-בנץ הגרמנית בין השנים 2010 עד 2014.

רקע
---

מרצדס SLS מלפנים
המכונית הוצגה לראשונה בשנת 2009 בתערוכת המכוניות פרנקפורט. ה-SLS AMG היא המכונית הראשונה של חברת מרצדס-בנץ אשר עוצבה על ידי חטיבת AMG, עוצבה בהשראת המרצדס-בנץ 300SL המיתולוגית משנת 1954, ומחליפה את דגם המרצדס-בנץ SLR מקלארן. SLS הוא הקיצור של "Sport Light Super" (ספורט סופר-קל). מרצדס בנץ SLS AMG מורכבת בעיקר ביד, עם קליפת השלדה וגוף האלומיניום שלה מיוצר על ידי Magna Steyr בגראץ, אוסטריה ולאחר מכן מועבר לזינדלפינגן, לצורך הרכב, המנוע שלה אשר נבנה ביד על ידי AMG באפלטרבאך, גרמניה.

ה-SLS AMG מיוצרת בגרסאות כביש רגילות, גרסאות מרוץ וגרסאות במהדורות מיוחדות בייצור מוגבל. המכונית הראשונה אשר הושקה בשנת 2009 הייתה במרכב קופה עם דלתות כנפי השחף בסגנון המרצדס-בנץ 300SL. המכונית החלה להימכר באמצע 2010 באירופה ומאמצע 2011 בארצות הברית.

זו הייתה המרצדס הראשונה שתוכננה ונבנתה מתחילתה ועד סופה על ידי AMG. עם השקתה ה-SLS AMG הפיקה 563 כ"ס ב-420 קילוואט.

בין השנים 2014-2010 שמשה מכונית ה-SLS כרכב הבטיחות ( *Safety car*) במירוץ הפורמולה 1.

דגמים
-----

### SLS AMG Roadster

גרסה זו בעלת גג פתוח הוצגה לראשונה ב-5 במאי 2011. היא בעלת אותם נתונים, ממדים ויחידת כוח כמו גרסת הקופה, אך בעלת גג מתקפל מבד ודלתות רגילות. הגרסה הזו שוקלת 40 ק"ג יותר מהגרסה הרגילה וניתן להעלות או להוריד את הגג במהירות של עד 50 קמ"ש.

### SLS AMG GT

גרסה זו הוצגה ב-5 ביוני 2012 דרך האינטרנט. בזמן הצגתה זו הייתה הגרסה החזקה ביותר של הדגם בעלת 583 כ"ס ועם אותו מומנט. הגרסה הזו צפויה להימכר בגרסה רגילה או גג נפתח החל מאוקטובר 2012. בנוסף לתוספת הכוח המכונית צפויה להאיץ מ-0 ל-100 קמ"ש ב-0.1 שניות מהיר יותר.

### SLS AMG GT3

בשנת 2010 הושקה בתערוכת הרכב הבינלאומית של ניו יורק גרסת המירוץ SLS AMG GT3 אשר מתמודדת במרוצי מכוניות בקטגוריית ה-GT3 של ה-FIA. גרסה זו שוקלת 1,350 ק"ג ובעלת 548 כ"ס. סה"כ יוצרו 25 מכוניות בגרסה הזו כאשר רק אחת לא מתחרה באירופה.

### SLS AMG אלקטריק דרייב

זוהי גרסה חשמלית של ה-SLS AMG שצפויה לצאת ביוני 2013. המכונית מונעת על ידי 4 מנועים חשמליים שביחד מספקים 740 כ"ס ומומנט של 102 קג"מ. הסוללה היא סוללת ליתיום 400V בעלת הספק של 60 קילו-ואט לשעה. כל אחד מארבעת המנועים יכול להסתובב עד ל-13,000 סל"ד, ושוקל 45 ק"ג. בנוסף, התמסורת מאפשרת לכל מנוע בנפרד להניע את כל 4 הגלגלים. המכונית צפויה להאיץ מ-0 ל-100 קמ"ש ב-3.9 שניות.

### SLS AMG Black Series

זוהי הגרסת כביש הכי ספורטיבית של ה-SLS. היא הוצגה ב-9 בנובמבר 2012. הגרסה משתמשת באותו מנוע 6.2 ליטר V8, הפעם עם 622 כ"ס ומומנט של 64.8 קג"מ. 

הגרסה השחורה שוקלת 70 ק"ג פחות ביחס לגרסה הרגילה. הדבר הושג באמצעות שימוש מוגבר של סיבי פחמן ורכיבים המכניים, בפנלים ובשלדה. כמו כן האגזוז הוחלף מפלדה לטיטניום, דבר שהוריד 17 ק"ג. 

השינויים החיצוניים הושפעו מה-SLS AMG GT3. הדבר מתבטא בכל מיני תוספות כמו פתחי אוורור צדדיים, צמיגים רחבים יותר וספוילר אחורי.

### SLS AMG GT Final Edition

פרק זה לוקה בחסר. אנא תרמו לוויקיפדיה והשלימו אותו. 
מרצדס-בנץ SLS AMG GT Final Edition
גרסת ה-SLS AMG GT Final Edition זמינה במרכב קופה ורודסטר. סך כל היחידות שיוצרו הן 350 בעולם, ו25 ביפן. מכסה המנוע של גרסה זו נחשף עם סיבי פחמן.

נתונים
------

מבט מאחור
מרצדס-בנץ SLS AMG בגרסת המירוץ GT3
### מנוע

* **תצורה**: V8
* **נפח מנוע**: 6,200 סמ"ק
* **הספק**: 563 כ"ס
* **מהירות סל"ד (סיבובים לדקה)**: 6,800
* **מומנט מרבי קג"מ / סל"ד**: 66.2 / 4,750

### ביצועים

* **0-100 קמ"ש**: 3.8 שניות
* **0-200 קמ"ש**: 12.0 שניות
* **מהירות מרבית**: 317 קמ"ש מוגבל אלקטרונית

### תיבת הילוכים

* **סוג**: רובוטית כפולת מצמדים
* **מספר הילוכים**: 7
* **הנעה**: אחורית

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מרצדס-בנץ SLS AMG** |

* 

* אתר האינטרנט הרשמי של מרצדס-בנץ SLS AMG
* אתר מרצדס-בנץ העולמי
* אתר מרצדס-בנץ ישראל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007579213505171
* GND: 7689598-1
* LCCN: sh2014000229

 |